
ŠAKIŲ RAJONO GELGAUDIŠKIO VAIKŲ DARŽELIO „EGLUTĖ“ 
DIREKTORIAUS PAREIGYBĖS APRAŠYMAS

I. SKYRIUS
PAREIGYBĖ

1. Šakių rajono Gelgaudiškio vaikų darželio (toliau – darželis) „Eglutė“ direktoriaus (toliau – direktorius) pareigybė yra priskiriama biudžetinių įstaigų vadovų ir jų pavaduotojų grupei. Direktorius vadovauja darželiui, organizuoja ugdymo procesą, finansinę, ūkinę jo veiklą, vykdo priežiūrą, organizuoja ir užtikrina darželiui numatytų uždavinių ir funkcijų vykdymą.
[bookmark: _GoBack]            2. Pareigybės lygis – A2.
            3. Paskirtis – organizuoti, koordinuoti, kontroliuoti darželio veiklą, užtikrinti jam pavestų funkcijų vykdymą.
4. Direktorių skiria, vadovaudamasi Lietuvos Respublikos švietimo ir mokslo ministro nustatytais kvalifikaciniais reikalavimais valstybinių ir savivaldybių švietimo įstaigų (išskyrus aukštąsias mokyklas) vadovams, konkurso būdu, atleidžia iš pareigų, nustato jo tarnybinį atlyginimą Šakių rajono savivaldybės taryba (toliau – Savivaldybės taryba). Kitus su darbo santykiais susijusius klausimus sprendžia Šakių rajono savivaldybės meras. 
5. Direktorius vadovaujasi Lietuvos Respublikos įstatymais, Lietuvos Respublikos Vyriausybės nutarimais, kitais norminiais teisės aktais, savivaldybės tarybos sprendimais, mero potvarkiais, administracijos direktoriaus įsakymais, mokyklos nuostatais, darbo tvarkos taisyklėmis ir šiuo pareigybės aprašymu. Nesant darbe direktoriaus (komandiruotė, nedarbingumas, atostogos), jo pareigas vykdo Savivaldybės mero potvarkiu paskirtas Darželio darbuotojas.

II. SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

6. Direktorius turi atitikti šiuos specialius reikalavimus:
6.1. turėti ne žemesnį kaip aukštąjį koleginį ar jam lygiavertį išsilavinimą;
6.2. atitikti bent vieną iš šių reikalavimų:
6.2.1. turėti pedagogo kvalifikaciją ir ne mažesnį kaip 3 metų pedagoginio darbo stažą; 
6.2.2. turėti magistro laipsnį, pedagogo kvalifikaciją ir ne mažesnį kaip 2 metų pedagoginio darbo stažą;
6.2.3. turėti ne mažesnę kaip 3 metų profesinės veiklos, kuri atitinka VI ar aukštesnį kvalifikacijų lygį pagal Lietuvos kvalifikacijų sandaros aprašą, patvirtintą Lietuvos Respublikos Vyriausybės 2010 m. gegužės 4 d. nutarimu Nr. 535 „Dėl Lietuvos kvalifikacijų sandaros aprašo patvirtinimo“ (toliau – Lietuvos kvalifikacijų sandaros aprašas), patirtį ir švietimo vadybos kvalifikacinį laipsnį;
6.3. turėti Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194, 5 punkte nustatytas vadovavimo švietimo įstaigai kompetencijas; 
6.4. turėti ne mažesnę kaip vienų metų vadovavimo asmenų grupei (grupėms) patirtį;
6.5. mokėti naudotis informacinėmis technologijomis; 
6.6. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo“ reikalavimus; 
6.7. ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną iš trijų Europos Sąjungos darbo kalbų (anglų, prancūzų ar vokiečių).

III. SKYRIUS
ŠIAS PAREIGAS EINANČIO DARBUOTOJO FUNKCIJOS

7. Direktorius vykdo šias funkcijas:
7.1. vadovauja darželio strateginio plano ir metinių veiklos planų, švietimo programų rengimui, juos tvirtina, vadovauja jų vykdymui;
7.2. analizuoja darželio veiklos ir valdymo išteklių būklę ir atsako už darželio veiklos rezultatus;
7.3. nustatyta tvarka skiria ir atleidžia pedagoginius darbuotojus, kitus ugdymo procese dalyvaujančius asmenis bei aptarnaujantį personalą, pasirašo su jais darbo sutartis, tvirtina jų pareigybių aprašymus, skatina, skiria nuobaudas už darbo drausmės pažeidimus, atlieka kitas personalo valdymo funkcijas;
7.4. nustato darželio darbuotojų tarnybinių atlyginimų koeficientus, esant teisės aktų  reikalavimams – suderina su darbuotojų atstovais, tvirtina darbų saugos ir sveikatos instrukcijas, darbo tvarkos taisykles, atostogų, darbo grafikus, darbo laiko apskaitos žiniaraščius, kitus vidaus tvarkomuosius dokumentus;
             7.5. aiškina darželio bendruomenei valstybinę švietimo politiką ir telkia bendruomenę jos įgyvendinimui, trumpalaikių ir ilgalaikių įstaigos veiklos programų ruošimui ir vykdymui;
           7.6. organizuoja darželio strateginio plano, metinės veiklos programos, ugdymo planų rengimą;
           7.7. vykdo Lietuvos Respublikos įstatymus, Vyriausybės nutarimus, Švietimo ir mokslo ministerijos įsakymus, Šakių rajono savivaldybės tarybos sprendimus, Savivaldybės administracijos direktoriaus įsakymus, mero potvarkius, kitų teisės aktų reikalavimus;
          7.8. kuria ir puoselėja demokratinius įstaigos bendruomenės santykius, palankų ugdymui(si) psichologinį mikroklimatą, analizuoja  pedagoginę veiklą, ją nuolat tobulina;
          7.9. paskirsto vadybines funkcijas pavaduotojams, sudaro jiems sąlygas savarankiškai dirbti, kontroliuoja jų veiklą ir reikalauja ataskaitų apie nuveiktą darbą;
          7.10. rengia įstaigos darbo tvarką ir teikia įstaigos Tarybai pritarti, rengia (organizuoja parengimą) pedagoginių ir nepedagoginių darbuotojų pareigybių aprašymus ir juos tvirtina;
          7.11. kaupia, valdo, sistemina, apibendrina informaciją ir rengia išvadas, planuoja darželio veiklą;
          7.12. stebi vaikų ugdymą, pedagogų darbą ir jį vertina, analizuoja visą ugdymo procesą ir teikia išvadas bei pasiūlymus jo tobulinimui, sudaro sąlygas bei skatina pedagogus kelti savo kvalifikaciją ir atestuotis;
         7.13. užtikrina, kad darželyje ir jos teritorijoje nebūtų rūkoma, vartojami alkoholiniai gėrimai, narkotinės ar psichotropinės medžiagos, jais prekiaujama;
         7.14. vadovauja įstaigos strateginio plano, metinės veiklos programos, ugdymo programų rengimui, teikia jas derinti, tvirtina ir vadovauja jų vykdymui;  
          7.15. ruošia darželio vadovo veiklos ataskaitą, teikia ją įstaigos steigėjui;
          7.16. sudaro sąlygas išorinio veiklos  vertinimo (audito) atlikimui;
         7.17. rūpinasi darželio intelektiniais ir materialiniais ištekliais, užtikrina vaikų saugą, saugą darbe, priešgaisrinę ir civilinę saugą;
          7.18. skatina darželyje savivaldos institucijų veiklą;
         7.19. atlieka kitas darželio nuostatuose įrašytas arba Lietuvos Respublikos įstatymų ir kitų teisės aktų priskirtas funkcijas;
           7.20. už ugdytinio elgesio normų pažeidimą gali skirti ugdytiniui drausmines auklėjamojo poveikio priemones, numatytas Lietuvos Respublikos vaiko teisių apsaugos pagrindų įstatyme;
7.21. Lietuvos Respublikos vaiko minimalios ir vidutinės priežiūros įstatymo  nustatyta tvarka turi teisę kreiptis į rajono savivaldybės administracijos direktorių dėl minimalios ir vidutinės priežiūros priemonių vaikui skyrimo;
7.22. kartu su buhalteriu sudaro metinę darželio pajamų ir išlaidų sąmatą;
7.23. leidžia įsakymus, organizuoja ir kontroliuoja jų vykdymą;
7.24. organizuoja įvairių švietimo projektų rengimą bei svarstymą ir teikia tvirtinti darželio tarybai, esant reikalui – svarstyti Savivaldybės tarybai;
7.25. stebi, analizuoja, vertina darželio veiklą, ugdymo rezultatus;
7.26. rūpinasi pedagoginių darbuotojų kvalifikacijos tobulinimu, sudaro sąlygas atestuotis;
7.27. plėtoja bendradarbiavimą su ugdytinių tėvais (globėjais, rūpintojais);
7.28. palaiko ryšius su rajono savivaldybės administracijos skyriais, kitais darželiais, darželio rėmėjais, bendruomene, asmens ir visuomenės sveikatos priežiūros įstaigomis;
7.29. rūpinasi darželio ryšiais su kitomis švietimo, sporto, kultūros, mokslo įstaigomis;
7.30. atstovauja darželiui kitose valstybės ir rajono savivaldybės institucijose, teismuose;
	7.31. sudaro Vaiko gerovės komisiją, rūpinasi socialinės ir specialiosios pedagoginės, psichologinės pagalbos mokiniams teikimu;
7.32. rūpinasi palankaus mikroklimato ugdymui, lavinimui bei darbui kūrimu, mokyklos tradicijomis ir jų tąsa, puoselėja demokratinius darželio bendruomenės santykius;
7.33. imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja pagal kompetenciją tarnybas;
7.34. atsako už ugdymo, mokymo programų vykdymo, mokymo sutarčių sudarymo ir sutartų įsipareigojimų vykdymo užtikrinimą;
7.35. atsako už demokratinį darželio valdymą, užtikrina bendradarbiavimu grįstus santykius, pedagoginio darbuotojo etikos normų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką, atvirumą vietos bendruomenei;
7.36. sudaro darbuotojams ir ugdytiniams saugias ir sveikatai nekenksmingas darbo sąlygas visais su darbu susijusiais aspektais, organizuoja darbuotojų darbą vadovaudamasis darbuotojų saugos ir sveikatos norminių teisės aktų reikalavimais;
7.37. užtikrina  ugdytinių maitinimo organizavimą;
7.38. užtikrina informacijos paskleidimą visuomenei apie darželyje vykdomas švietimo programas, jų pasirinkimo galimybes, priėmimo sąlygas, mokamas paslaugas, pedagoginių darbuotojų kvalifikaciją, darželio bendruomenės tradicijas ir pasiekimus;
7.39. atlieka kitas funkcijas, nustatytas darželio nuostatuose ir Lietuvos Respublikos teisės aktuose.
IV. SKYRIUS
ŠIAS PAREIGAS EINANČIO DARBUOTOJO TEISĖS

8. Direktorius turi teisę:
8.1. spręsti visus darželio veiklos klausimus, nustatyti vidaus struktūrą, sudaryti pareigybių sąrašą;
8.2. disponuoti Savivaldybės tarybos patvirtintomis lėšomis;
8.3.duoti privalomus vykdyti pareiginius nurodymus visiems darželio darbuotojams;
8.4. spręsti visus su darbo santykiais susijusius klausimus;
8.5. teikti Savivaldybės tarybai pasiūlymus dėl darželio veiklos;
8.6. gauti darbo užmokestį teisės aktų nustatyta tvarka;
8.7. tobulinti savo kvalifikaciją;
8.8. atestuotis ir įgyti kvalifikacinę kategoriją švietimo ir mokslo ministro nustatyta tvarka;
8.9. atsisakyti atlikti užduotis ir pavedimus, prieštaraujančius Lietuvos Respublikos teisės aktams;
8.10. naudotis ir kitomis teisės aktuose nustatymis teisėmis.

V. SKYRIUS
ŠIAS PAREIGAS EINANČIO DARBUOTOJO ATSAKOMYBĖ 

            9. Direktorius atsako už:
            9.1. Lietuvos Respublikos įstatymų ir kitų teisės aktų laikymąsi ir tinkamą jų įgyvendinimą darželyje;
            9.2. demokratinį darželio valdymą, direktoriaus pareigybės aprašyme ir kituose 
teisės aktuose nurodytų funkcijų tinkamą vykdymą, jam pavestų užduočių atlikimą laiku;
            9.3. darželiui skirtų savivaldybės biudžeto lėšų tikslingą ir teisėtą panaudojimą, apskaitą ir atsiskaitymą;
            9.4. darželio veiklos rezultatus;
            9.5. savo pareigų nevykdymą arba netinkamą vykdymą.

